CELEX: 62018TN0504
Language: el
Date: 2018-08-24 00:00:00
Title: Υπόθεση T-504/18: Προσφυγή της 24ης Αυγούστου 2018 — XG κατά Επιτροπής

15.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 373/17
            
         
      Προσφυγή της 24ης Αυγούστου 2018 — XG κατά Επιτροπής
      (Υπόθεση T-504/18)
      (2018/C 373/19)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: XG (εκπρόσωποι: S. Kaisergruber και A. Burghelle-Vernet, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να κρίνει την προσφυγή παραδεκτή και βάσιμη·
               
            κατά συνέπεια:
      
                  —
               
               
                  να ακυρώσει την απόφαση της 3ης Ιουλίου 2018 η οποία εκδόθηκε από [εμπιστευτικό] (1) την Ευρωπαϊκή Επιτροπή και με την οποία διατηρείται η άρνηση προσβάσεως του προσφεύγοντος στους χώρους της Επιτροπής·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται αναρμοδιότητα του εκδότη της προσβαλλόμενης πράξεως.
               
            
                  2.
               
               
                  Με τον δεύτερο λόγο ακυρώσεως προβάλλεται παράβαση του άρθρου 3 της αποφάσεως (ΕΚ, Ευρατόμ) 2015/443 της Επιτροπής, της 13ης Μαρτίου 2015, σχετικά με την ασφάλεια στην Επιτροπή (ΕΕ 2015, L 72, σ. 41) (στο εξής: απόφαση 2015/443), καθώς και έλλειψη νομικής βάσεως της προσβαλλόμενης πράξεως.
               
            
                  3.
               
               
                  Με τον τρίτο λόγο ακυρώσεως προβάλλεται προσβολή των θεμελιωδών δικαιωμάτων του προσφεύγοντος, ιδίως παράβαση του άρθρου 67 ΣΛΕΕ, του άρθρου 6 ΣΕΕ, του άρθρου 3 της αποφάσεως 2015/443, καθώς και των άρθρων 6, 7, 8, 15, 27, 31, 41, 42, 47, 48 και 49 του Χάρτη των Θεμελιωδών Δικαιωμάτων. Ο λόγος ακυρώσεως αυτός υποδιαιρείται σε τρία σκέλη:
                  
                              —
                           
                           
                              με το πρώτο σκέλος προβάλλεται προσβολή των δικαιωμάτων της ελευθερίας, της προστασίας της ιδιωτικής ζωής και των δεδομένων προσωπικού χαρακτήρα, καθώς και της ελεύθερης ασκήσεως του επαγγέλματός του·
                           
                        
                              —
                           
                           
                              με το δεύτερο σκέλος προβάλλεται προσβολή των δικαιωμάτων της χρηστής διοικήσεως, της διαφάνειας, της προσβάσεως στα έγγραφα και της αποτελεσματικής δικαστικής προστασίας, καθώς και παραβίαση του τεκμηρίου αθωότητας και προσβολή των δικαιωμάτων άμυνας·
                           
                        
                              —
                           
                           
                              με το τρίτο σκέλος προβάλλεται παραβίαση της αρχής της αναλογικότητας και παράβαση του άρθρου 49 του Χάρτη των Θεμελιωδών Δικαιωμάτων.
                           
                        
            
                  4.
               
               
                  Με τον τέταρτο λόγο ακυρώσεως προβάλλεται, επικουρικώς, παράβαση του άρθρου 296 ΣΛΕΕ, του άρθρου 41, παράγραφος 2, του Χάρτη των Θεμελιωδών Δικαιωμάτων και παραβίαση των αρχών της τυπικής και ουσιαστικής αιτιολογήσεως των μονομερών πράξεων. Ο λόγος ακυρώσεως αυτός υποδιαιρείται σε δύο σκέλη:
                  
                              —
                           
                           
                              με το πρώτο σκέλος προβάλλεται έλλειψη τυπικής αιτιολογήσεως της προσβαλλόμενης πράξεως·
                           
                        
                              —
                           
                           
                              με το δεύτερο σκέλος προβάλλεται έλλειψη ουσιαστικής αιτιολογήσεως της προσβαλλόμενης πράξεως.
                           
                        
            
         (1)  Εμπιστευτικά στοιχεία που δεν αποκαλύπτονται.